

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

Daugavpilī

2021.gada 21.oktobrī **Saistošie noteikumi Nr.58**

(prot. Nr.42, 2.§)

APSTIPRINĀTI

ar Daugavpils domes

2021.gada 21.oktobra

lēmumu Nr.684

**Grozījums Daugavpils domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”**

*Izdoti saskaņā ar likuma "Par pašvaldībām" 43.panta trešo daļu,*

*Sabiedriskā transporta pakalpojumu likuma 14.panta trešo daļu*

*un likuma "Par palīdzību dzīvokļa jautājumu risināšanā" 26.panta otro daļu*

Izdarīt Daugavpils domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām” ([Latvijas Vēstnesis](https://likumi.lv/ta/id/318961), 2016, Nr. 254, 2017, Nr. 90, 125, 130, 2018, Nr. 11, 63, 73, 141, 248, 2019, Nr. 23, 2020, Nr. 18, 40, 57, 58, 92, 96, 142, 163, 216, 228, 2021, Nr. 28, 41, 43, 74, 114, 162, 172), šādu grozījumu, papildinot ar [122.punktu](https://likumi.lv/ta/id/313320#p119) šādā redakcijā:

"122. Saistošo noteikumu 19.Nodaļā norādīto atbalstu braukšanai sabiedriskajā transportā nepiemēro uz laiku, kamēr ir spēkā Ministru kabineta 2021.gada 9.oktobra rīkojums Nr.720 “Par ārkārtējās situācijas izsludināšanu””.

Domes priekšsēdētājs      *(personiskais paraksts)*            A.Elksniņš

**Daugavpils domes 2021.gada 21.oktobra saistošo noteikumu Nr.58 “Grozījums Daugavpils domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Ņemot vērā Ministru kabineta 2021.gada 9.oktobra rīkojuma Nr.720 “Par ārkārtējās situācijas izsludināšanu” 5.27.punktā noteikto, ka no 2021.gada 25.oktobra sabiedriskā transporta pakalpojuma sniedzējs, kurš saņem dotāciju no valsts vai pašvaldību līdzekļiem, nesniedz braukšanas maksas atvieglojumus pilngadīgām personām, kurām nav vakcinācijas vai pārslimošanas sertifikāta, kā arī, lai samazinātu personu plūsmu sabiedriskajā transportā, tādējādi mazinot ar COVID-19 inficēšanas risku, uz ārkārtējās situācijas laiku ir nepieciešams atcelt Saistošo noteikumu 19.Nodaļā noteikto atbalstu braukšanai sabiedriskajā transportā. |
| 2. Īss projekta satura izklāsts | Ar grozījumu uz laiku, kamēr ir spēkā Ministru kabineta 2021.gada 9.oktobra rīkojums Nr.720 “Par ārkārtējās situācijas izsludināšanu” tiek atcelts atbalsts braukšanai sabiedriskajā transportā. |
| 3. Informācija par plānoto projekta ietekmi uz pašvaldības budžetu | Samazināsies pašvaldības budžeta izdevumi atvieglojumiem pašvaldības noteiktajām iedzīvotāju kategorijām, bet pieaugs zaudējumu kompensācijas apmērs sabiedrisko transporta pakalpojumu sniedzējam. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Saistošie noteikumi stājas spēkā Covid-19 infekcijas izplatības pārvaldības likuma 24.pantā noteiktajā kārtībā. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs      *(personiskais paraksts)*            A.Elksniņš